Tor Meling


Prosjektrapport.

Sammen med utarbeidingen av fagplanen utgjør prosjektrapporten og arbeidet med den en vesentlig del av det fagdidaktiske/yrkesdidaktiske studiet.

Hovedmomenter i prosjektrapporten:

Forord.

|
Litt om deg selv, utdanningsbakgrunn og arbeidssituasjon

Innholdsliste


Se oppsett i ”Regler for rapportskriving”

Innledning

Hvordan er denne rapporten oppbygd. Hensikten med den, en bro mellom fagutdanning og det å undervise i faget, realisering av mål osv.

Hoveddel

Fagplan i fag-/yrkesdidaktikk (Husk litteraturliste)

Plan og gjennomføring av praksis

Hvordan praksis er organisert og gjennomført i de ulike semestre. Refleksjon over utbytte.

Realisering av fagplanen

I.
Utgreiinger om målområder som omhandler mål som ikke kan vises gjennom praktisk undervisning av elevene. Et eksempel kan her være fagets berettigelse som fag i grunnskole/videregående skole/annen opplæring . Et annet kan være vurdering av læreplaner i faget. Et tredje er å sammenligne og vurdere læremiddel i faget, særlig lærebøker. Videre å kunne gjøre greie for overordnede pedagogiske prinsipper i forhold til vurdering i faget, osb


De aktuelle målområdene finner dere i deres egen fagdidaktiske/yrkesdidaktiske plan (eller i rammeplanen).

II.
Planlegging av undervisningsopplegg.


Det kan her dreie seg om et større eller flere mindre undervisningsopplegg. Det vil bl.a. være avhenging av hvordan dere kan få dekket de ulike målområdene i fagplanen.

I dette punktet og i punkt III skal dere bruke den didaktiske relasjonsmodellen som rettesnor.

I planleggingsprosessen skal dere knytte teori til valgene deres. For eksempel: Dersom målene for undervisningsopplegget ikke bare omfatter kunnskaper og ferdigheter, men også holdningsdanning må dere komme inn på hva holdninger er og hvordan de dannes. Dere må få fram hvordan dere tar hensyn til de tre komponentene i opplegget. Dere må videre begrunne valg av for eksempel arbeidsformer. Dere må beskrive de arbeidsformer dere har valgt og gi en didaktisk begrunnelse for valget. I begrunnelsen kan for eksempel inngå: elevenes modenhetsnivå, rammefaktorer, syn på hva som fører til læring, stoffets egenart og lignende.

III.
Gjennomføring av det/de planlagte undervisningsopplegg(ene).


Denne delen skal gi en oversikt over gangen i opplegget, der en kan trekke fram spesielle hendelser som har betydning for gjennomføringen og ev. justeringer av

opplegget.

IV.
Vurdering av og refleksjon over planlegging og gjennomføring sett i forhold til elevenes utbytte av opplegget og din egen funksjon. Hvorfor gikk det som det gikk? Hva fungerte godt, hva fungerte dårlig og hva kunne vært gjort annerledes?

V.
Litteraturliste


Litteratur som føres opp i forbindelse med prosjektet kan også føres opp under litteraturlisten i fagplanen.

Regler for rapportskriving.


Rapporten skal ha standard utforming:· venstre marg 3 - 3 ½ cm. på papiret, 

· linjeavstand 1, 5, · skriftstørrelse 12 pkt. · skrift Times New Roman




1. Innbundet/maskinskrevet 






Rapporten skal skrives på data.




2.
Lengde. 

Det er vanskelig å angi fast sidetall på dette arbeidet, men i den sammenheng vi jobber er det vanlig  med ca. 50 til ca. 60 sider. Forside, innholdsfortegnelse og litteraturliste regnes ikke med, og heller ikke vedlegg.




3. 
Innholdsfortegnelse.


Innholdsfortegnelsen skal stemme overens med overskrifter i oppgaven og sidetall. Stort sett skal man ved lesing av innholdsfortegnelsen kunne få et bilde av hva oppgaven handler om.



4.
Overskrifter. 

Dersom overskriftene er rangert i over- og underoverskrifter, bør det ikke brukes mer enn tre nivå. Rangering av overskriftene blir vist ved bruk av store og små bokstaver, understrekning, og desimalsystemet slik som følgende eksempel:






3
LÆRINGSTEORETISKE FORKLARINGER






3.1 
Betingingsteoretiske forklaringer





3.1.1
Klassisk betinging






3.1.2
Operant betinging




5.
Litteraturhenvisninger. 

Litteraturhenvisninger blir satt i parentes i teksten ved å angi forfatternavn, år for utgivelsen av publikasjonen og event. sideangivelse slik som i følgende eksempler: 






(Gotvassli 1996)






(Gunnestad 1993:68-71)






(Handal & Lauvås 1983:59)






(Foss m.fl. 1993:77)

Dersom det er to forfattere, skal en skrive begge to, men er det flere, brukes det første navnet og ”m.fl.”. Enhver prosjektrapport skal ha en litteraturliste. Den kan lages på forskjellige måter, men den skal ha med de bøker/artikler som det refereres til i teksten.




6.
Litteraturliste. 

Litteraturlista skal plasseres til slutt i oppgava, og litteraturen skal skrives i alfabetisk rekkefølge etter forfatternavn. I tillegg skal tittel, utgiversted, forlag, årstall og utgave vanligvis være med. Det er flere måter å sette opp ei litteraturliste, men vær konsekvent! Setter du f.eks. årstallet etter forfatteren, må du gjøre det samme for alle andre bøker.





Nedenfor er et eks. på ei korrekt litteraturliste:






Handal, G. og Lauvås, P. 1998. 
På egne vilkår. En strategi for veiledning med 









lærere. Oslo: Cappelen.






Pettersen Roar C.

PBL. Problembasert læring forstudenter Oslo 2000


Sommerschild, H. 1985. 
Barn og skilsmisse. Norsk Pedagogisk Tidsskrift, 69, 112-123.





Legg merke til ulik understrekning for bøker og tidsskrifter.




7.
Sitater. 

Sitater opp til maksimalt 5 linjer skal skrives som del av teksten og stå i anførselstegn. Lengre sitat skal skilles ut som eget avsnitt. Husk å ta forfatternavn, årstall og sidetall!

8.
Vedlegg: vedleggene skal være nummererte og ligge i nummeret rekkefølge


Rapporten skal leveres i to eksemplar en elektronisk versjon og en papirversjon. Vedlegg heftes til papirversjonen. I tillegg til dette skal det leveres et elektronisk resymè på ca 2-3 sider som skal sendes ekstern sensor.


For utfyllende lesning: 

Innlevering

Primo mars. den endelige dato bestemmes senere.

